KOMPETANSEPLAN FOR BARNEHAGER I ARENDAL KOMMUNE 2015/2017.

VÅR VISJON:

BLIKK FOR DEN ENKELTE OG ROM FOR ALLE.



For at barnehagen skal kunne oppfylle sitt samfunnsmandat og realisere kommunens målsettinger, kreves en stadig utvikling av kompetansen til alle grupper av ansatte i barnehagen.

Kompetanseplanen 2015 – 2017 er bygget på ” Kompetanse for fremtidens barnehage, en strategi for kompetanse og rekruttering 2014-2020” og Arendal kommunes kvalitetsdokument for barnehage som

er førende for det pedagogiske arbeidet i barnehagene, samarbeidet med foreldrene og tverrfaglige samarbeidspartnere.

Kompetansesatsningen omfatter både kommunale og private barnehager i Arendal kommune og er basert på de sentrale utfordringene med levekårsproblematikk, tidlig innsats, samordning av tjenester og rammeplan for barnehager. Vi ønsker at alle ansatte gjennom denne organiseringen skal få mulighet til å tilegne seg ny kompetanse uavhengig av fartstid i barnehagen.

Det vil bli sendt ut informasjon og påmelding til kursene etter hvert som de skal gjennomføres.

Vi har organisert kompetansetiltakene inn i følgende områder:

* Formell kompetanse
* Basiskompetanse
* Fagdager
* Årlige kurs
* Nettverk

Kompetanseplanen viser til formell utdanning som utløser studiepoeng og fagbrev som den enkelte barnehageansatt søker på selv.

Fagkursene baserer seg på temaer knyttet til Arendal kommunes satsingsområder, kompetanse for framtidens barnehage og rammeplan for barnehager.

Basiskompetanse er gjentagende hvert år for nyansatte barnehagelærere, fagarbeidere og assistenter.

I tillegg vil det, tilbys årlig kurs slik at enkelte ansattegrupper får faglig påfyll når behovet er der.

Barnehagene jobber selvfølgelig med andre temaer i tillegg for å sikre at vi jobber i henhold til barnehagens til enhver tid gjeldene lover og rammeverk. Kompetansetiltakene og temaene er ment som et supplement for økt kvalitet i Arendal kommunes barnehager. Vi forsøker å skape arenaer, slik at de enkelte barnehagene selv kan skape egne nettverk der dette er hensiktsmessig.

I tillegg til denne kompetanseplanen vil de barnehagene som deltar i Agder – prosjektet få videreutdanning i førskolepedagogikk som gir 15 studiepoeng ved Universitetet i Stavanger. Videreutdanningen innebærer blant annet fire samlinger på to dager i barnehagens hjemfylke. Utdanningens pedagogiske plattform er lekbasert læring (playful learning).

Det er en barnehagelærer fra hver barnehage i Fokusgruppen som skal gjennomføre førskoleopplegget i sin egen barnehage. Barnehagene i Sammenligningsgruppen vil få videreutdanning og tilgang på førskolemateriell og ressurser etter at førskoleopplegget er testet ut.

**INNLEDNING.**

Strategi for kvalitet og kompetanse i barnehagene i Arendal har sitt utspring i Stortingsmelding nr. 41; *Kvalitet i barnehagen.*

Den tar utgangspunkt i barnehagens samfunnsmandat og framhever at tilstrekkelig personale med relevant kompetanse er barnehagens viktigste innsatsfaktor. Barnehagen skal være en lærende organisasjon som skal være i stand til å møte nye krav og utfordringer, og som skal drive med kontinuerlig kvalitetsutvikling (St. meld. 41, side 29).

De ansattes kompetanse er helt sentral for å styrke både barnehagen som pedagogisk institusjon og de ansattes yrkesstatus, og for at barnehagene skal nå målene kommunen og barnehagene har satt seg.

Barnehagen som læringsarena:

I Arendals barnehager skal barna møte ansatte som fremmer barns læring gjennom gode mestringsopplevelser, lek og nysgjerrighet.

Kompetent personale:

I barnehagene i Arendal skal det være profesjonelle og kompetente ansatte som tar et aktivt ansvar for barns utvikling og læring gjennom å reflektere og evaluere eget arbeid.

Tidlig innsats og samordnet hjelp:

Barnehagene i Arendal skal ha arenaer og gode rutiner for tverrfaglig samarbeid for å kunne ivareta barn og foreldre som trenger ekstra støtte og oppfølging.

Barnehagen skal sørge for å ha kompetanse for å oppdage og iverksette tiltak.

Sammenheng og samarbeid barnehage/skole:

I barnehagene i Arendal skapes grunnlaget for danning og sosial kompetanse i det sammenhengende utviklingsløpet fra barnehage opp til videregående skole. Barnehagene samarbeider med skolen for å legge til rette for barns overgang fra barnehage til første klasse.

Personalets kompetanse er den viktigste ressursen i barnehagen og er en forutsetning for at barnehagen skal være en god arena for lek, omsorg, læring, danning og sosial kompetanse.

Kompetanseplanen skal sikre at alle ansatte får kompetanseheving innenfor prioriterte temaer, men også basiskompetanse til de ulike ansattegruppene.

|  |  |  |  |  |
| --- | --- | --- | --- | --- |
| 2015 |  | 2016 |  | 2017 |

|  |  |  |  |  |
| --- | --- | --- | --- | --- |
| Fylkesmannens fagdag1. februar 2015. |  | Fylkesmannens fagdag4. februar 2016. |  | Fylkesmannens fagdag2. februar 2017. |

|  |  |  |  |  |
| --- | --- | --- | --- | --- |
| Kursdag 24. april 2015.Terje Melaas: Innenfor eller utenfor – om vennskap og ”utenforskap” i barnehagenLars Grimstad: Du och jag Alfred! |  | Fellessamling 8. mars 2016.Tidspunkt: 12.00 – 16.00Alle enhetsledere/styrer i kommunale og private barnehager. |  | Fellessamling 7. mars 2017.Tidspunkt: 12.00 – 16.00Alle enhetsledere/styrer i kommunale og private barnehager. |

|  |  |  |  |  |
| --- | --- | --- | --- | --- |
| Kursdag 20. mai 2015.Tidspunkt: 08.30 – 12.00.Eureka kompetansesenter.Ole Morten Glastad Mouritsen:Fra bekymring til handling del 2. |  | Kursdag 5. april 2016.Tidspunkt: 18.00 – 21.00Internkursing for alle barnehageansatte i kommunale og private barnehager. |  | Kursdag 4. april 2017.Tidspunkt: 18.00 – 21.00Internkursing for alle barnehageansatte i kommunale og private barnehager. |

|  |  |  |  |  |
| --- | --- | --- | --- | --- |
| Fellessamling 1. september 2015.Tidspunkt: 12.00 – 16.00Alle enhetsledere/styrer i kommunale og private barnehager. |  | Fellessamling 6. september 2016.Tidspunkt: 12.00 – 16.00Alle enhetsledere/styrer i kommunale og private barnehager. |  | Fellessamling 5. september 2017.Tidspunkt: 12.00 – 16.00Alle enhetsledere/styrer i kommunale og private barnehager. |

|  |  |  |  |  |
| --- | --- | --- | --- | --- |
| Felles fagdag for alle ansatte i kommunale og private barnehager.2. november 2015.Tema: Gode barnehager for små barn* Små barns behov
* Trivsel, tilknytning og psykisk helse
* Det utviklingsfremmende samspill

May Brit Drugli: Professor, regionalt kunnskapssenter for barn og unge – psykisk helse og barnevern. |  | Felles fagdag for alle ansatte i kommunale og private barnehager.7. november 2016.Tema:Ny Rammeplan |  | Felles fagdag for alle ansatte i kommunale og private barnehager.6. november 2017.Tema: |

|  |
| --- |
| Årlige kurs:* Kurs som holdes av spesialpedagogisk enhet i Arendal kommune.
* Tegn til tale, høst og vår
* Språk
* Minikurs for ledere, våren 2015: 12. mai kl 13.00-15.00 og 27. mai kl 09.00 - 11.00.
* Minikurs for ledere, høsten 2015. Datoer kommer senere.
 |

|  |
| --- |
| Nettverk:* Være sammen, våren 2015. 13. mai kl.12.00 – 15.00.
* Være sammen, høsten 2015. Datoer kommer senere.
* Realfagskommune
 |

|  |
| --- |
| Formell kompetanse:* Nasjonal lederutdanning for styrere i barnehage.
* BLU – Barnehagelærerutdanning.
* ABLU – Arbeidsbasert barnehagelærerutdanning.
* Fagbrev som barne – og ungdomsarbeider.
* Kompass: Kompetansehevingsstudier for assistenter og fagarbeider.
 |

|  |
| --- |
| Basiskompetanse:* Barnehagefaglig grunnkompetanse. Kurset er et tilbud til ansatte uten formell kompetanse. 5 samlinger på dagtid. Ingen eksamen.
 |